Viborger Samler, 1846-08-25
Slagelse, den 22de August. Sidstafvigte Søndag udbrød Jld i den nys her etablerede Frictions=Fabrik, som i et Nu blev totalt ødelagt. Ved det herværende raske Brandcorps's hurtige Ankomst til Brandstedet og ved dets sædvanlige Jver og Anstrængelse bleve de snart Herrer over Jlden. Hverken Fabriken eller Jndboet var assureret. (Sl A.) Odense, den 22de August. Hs. Kgl. H. Kronprindsen ventes hertil Staden i Eftermiddag. (Hp. Av.) Af de nu ankomne holsteenske Stændertidender erfarer man, at Forsamlingen ikke har indgivet nogen egentlig Klage til Forbundsforsamlingen, men tilstillet den en Gjen part af Adressen med tilhørende Actstykker i den Forventning, at Forsamlingen derefter vil bestemme sig til at varetage Hertugdommet Holsteens Jnteresser. Vi tvivle meget om, at dette vil føre til Noget, og man kan ogsaa tydeligt skjønne af Debatterne, at de Sindigere i Stænderforsamlingen have indseet dette, da de have været ærlige nok til at gjøre opmærksomme paa, at Holsteen har ingen garanterede Landstænder, men kun Provindsialstænder, der intet lovligt Organ have uden den kgl. Commissarius. Forbundsforsamlingen vil desuden sikkert betragte Holsteens Forhold til Danmark fra samme Standpunct som vor Regjering, at det nemlig er Danmark som paa Holsteens Vegne er tiltraadt Forbundet, og ikke Holsteen. Vi indrømme gjerne, at det er en Opfattelse, som i sine Conseqventser kan blive farlig ikke mindre for Danmark, end for Holsteen, men den har Forbundsactens Ord for sig, og hvad der er mere end det, den har Preussens og Østerrigs Jnteresse for sig; thi det maa være disse to mægtige Stater magtpaaligende, at ikke den Anskuelse gjør sig gieldende, at deres tydske Forbundslande ere udenfor deres Omraade, udenfor Monarchiet. Det tydske Forbund vil nok engang emancipere sig, men der vil løbe meget Vand til Stranden, inden den Tid kommer (Loll. F. Av.)J den holsteenske Stændertidendes nu hidkomne syvende og sidste Nr. hedder det om Mødet den 17de August: Efter at de i Forsamlingen indtraadte nye Medlemmer havde erklæret sig over det i Stænderforsamlingen hidtil Passerede, tog den kongl. Commissarius saaledes Ordet: "Med Beklagelse har jeg seet, at intet beslutningsgyldigt Antal Deputerede her er tilstede, da Størstedelen af de Jndkaldte ei er mødt, men af forskjellige Grunde har undslaaet sig for at give Møde. For dette Tilfælde har Hs. M. Kongen udfærdiget et allerhøieste Rescript til mig af følgende Jndhold: "Høiædle, Kjære, Trofaste! Det har gjort vort landsfaderlige Hjærte ondt at erfare, at den overveiende Fleerhed af Hertugdommet Holsteens Provindsialstænder-Forsamlings Medlemmer ved en urigtig Opfatning af vort aabne Brev af 8de Juli d. A. og efter en, de klare Ord i Forordningen af 28de Mai 1831 al"deles modstridende Anskuelse og Provindsialstændernes Rettigheder og Pligter, har ladet sig henrive til at forlade For"samlingen for Tilendebringelsen af dens Arbeider. Denne pligtstridige Fremfærd maa det alene tilskrives, at de deels fra vore Provindsialstændernes tidligere Forsamlinger, deels fra mange af vore øvrige kjære og tro Undersaatter gjentagen og indstændigt begjærte, bemeldte Forsamling forelagte vigtige Lovudkast ikke ere blevne anordningsmæssig drøftede, og, da det til Beslutningers Tagelse lovmæssig bestemte Antal af Deputerede, uagtet gjentagne udstædte Opfordringer, ikke har indfundet sig, heller ikke mere i nærværende Diæt, ville kunne blive behandlede. Jdet Vi derfor herved befale "Dig, at ophæve dette Aars Forsamling af Hertugdommet Holsteens Provindsialstænder, paalægge Vi Dig tillige at bevidne de Deputerede, der, troligen opfyldende deres Pligt, ere forblevne tilstede, vor allerhøieste Tilfredshed hermed. Vi anbefale Dig i Guds Varetægt. Givet i Wyck paa Føhr, den 13de August 1846. Christian R." Den kongl. Commissarius erklærede derpaa den sjette holsteenske Stænderforsamling for ophævet. – Præsidenten forlod sin Plads med det Ønske: "at den allernaadigste Landsherres nærværende, høist glædelige Tilstedeværelse i hans tydske Lande maatte forskaffe ham Overbeviisningen om, at hans Undersaatter i begge Hertugdommerne ere sig den Ret, der tilkomme dem, bevidste." Hvilke uforskammede Artikler Bremer-Tidenden, og Slesvig=Holstenernes andre udenlandske Organer opvarte med, deraf til en Prøve Følgende i førstnævnte Blad, dateret det sydlige Holsteen, den 10de August: Hidtil blev Kongen paa Touren fra Flensborg til Vestkysten Dagebüll, hvorfra den høie Badegjæst lader sig sætte over til Wyck, paa den frisiske Ø Føhr) befordret af Bønderne, som til dette Forspand, hvilket de ansaae for en stor Ære, frivilligt mødte med deres bedste Heste; denne Gang derimod mødte, uagtet Opfordringen, ingen Bonde med sine Heste, end ikke da der tilbødes Betaling og god Betaling derfor, saa at man tilsidst var nødt til at reqvirere Extrapostheste, for at kjøre Kongen til Dage bull. Kongen skal have spurgt om Grunden til denne paafaldende Omstændighed, og Herredsfogden, som man hører, ikke undladt at meddele ham Samme. - Jnden Kongen forlod Flensborg fortæller Weser=Tidenden, indhentedes han af den fra den kgl. Commissarius, afsendte Coureer, der overbragte ham Stændernes Adresse, samt Efterretning om deres Recurs til Forbundsdagen og deres midlertidige Opløsning. Betegnende er den Yttring, som, ifølge paalidelig Efterretning, derved er undsluppen Kongen: "Skulde jeg da virkelig være bleven skuffet med Hensyn til Stemningen i Hertugdømmerne? Det er i Sandhed utroligt - vedbliver Weser-Tidenden - hvorlunde de Danske i saa Henseende have skuffet baade sig selv og Kongen. For et Fjerdingaar siden blev Prof. Schouw og en anden Embedsmand sendt til Hertugdømmerne for at udforske Stemningen, og deres Beretning gik ud paa, at man slet ikke meere bekymrede sig om de statsretlige Anliggender. Ogsaa dette er et Factum, saavelsom at Kongen havde ventet sig en saakaldt Loyalitets=Adresse af de holsteenske Stænder.